Source: http://docplayer.fi/1704088-Yhteistyo-ja-tyonjako-hoitoon-paasyn-turvaamisessa.html
Timestamp: 2018-04-27 05:25:43+00:00
Document Index: 13177875

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Yhteistyö ja työnjako hoitoon pääsyn turvaamisessa - PDF
Yhteistyö ja työnjako hoitoon pääsyn turvaamisessa
Download "Yhteistyö ja työnjako hoitoon pääsyn turvaamisessa"
1 Sosiaali- ja terveysministeriön selvityksiä 2005:21 Eija Hukkanen, Marjukka Vallimies-Patomäki Yhteistyö ja työnjako hoitoon pääsyn turvaamisessa Selvitys Kansallisen terveyshankkeen työnjakopiloteista SOSIAALI- JA TERVEYSMINISTERIÖ Helsinki 2005
3 3 TIIVISTELMÄ Eija Hukkanen, Marjukka Vallimies-Patomäki. Yhteistyö ja työnjako hoitoon pääsyn turvaamisessa. Selvitys Kansallisen terveyshankkeen työnjakopiloteista. Helsinki s. (Sosiaali- ja terveysministeriön selvityksiä ISSN ; 2005:21) ISBN (nid.), ISBN (PDF) Valtioneuvoston vuonna 2002 tekemän periaatepäätöksen toimeenpanoa varten käynnistettiin Kansallinen projekti terveydenhuollon tulevaisuuden turvaamiseksi. Tämän projektin yhdessä osahankkeessa kehitetään terveydenhuollon eri henkilöstöryhmien keskinäistä työnjakoa, jonka tavoitteena on hoitoon pääsyn ja henkilöstön saatavuuden turvaaminen sekä toimintatapojen uudistaminen. Vuosina 2003 ja 2004 osahankkeessa oli 31 työnjakopilottia, jotka toteutettiin 29 organisaatiossa. Sosiaali- ja terveysministeriössä tehtiin selvitys pilottien toimeenpanosta, työnjaon uudistamisesta ja sen tukemisesta sekä työnjakoon liittyvästä vastuunjaosta ja lisäkoulutuksesta. Lisäksi pilotit tekivät jatkotoimenpide-ehdotuksia. Pilottien tulokset koottiin helmikuussa 2005 tehdyllä sähköisellä kyselyllä, johon vastasi 25 organisaatioita. Eniten tehtäviä siirrettiin lääkäreiltä sairaanhoitajille ja terveydenhoitajille. Toisen asteen ja aiemman kouluasteen ammatillisen koulutuksen saaneita ammattiryhmiä oli 16 pilotissa. Työnjaon kehittäminen liittyi yleisimmin sairaanhoitajan ja terveydenhoitajan vastaanottotyöhön perusterveydenhuollossa. Sairaanhoitajien ja terveydenhoitajien laajennetut tehtäväkuvat liittyivät hoidon tarpeen arviointiin, hoitoon ja hoitoon ohjaamiseen äkillisissä terveysongelmissa hoitajavastaanotolla ja puhelinneuvonnassa sekä pitkäaikaissairaiden seurantaan. Erikoissairaanhoidossa sairaanhoitajan tehtäväkuvia laajennettiin lääketieteen eri erikoisalojen poliklinikoilla, toimenpideyksiköissä, sydänvalvontayksikössä ja tehohoidossa. Lääkäreiden tehtäviä siirrettiin myös fysioterapeuteille ja röntgenhoitajille. Piloteista osassa siirrettiin perushoitajille ja lähihoitajille sairaanhoidollisia tehtäviä. Nämä tehtäväsiirrot tapahtuivat useimmin perusterveydenhuollossa ja kotihoidossa. Suun terveydenhuollossa työnjakoa kehitettiin suuhygienistin / hammashuoltajan vastaanottotoiminnassa, hammaslääkärin ja suuhygienistin / hammashuoltajan tiimitoiminnassa sekä hammashoitajien tehtäväkuvia laajentamalla. Lisäksi tehostettiin hammashuollon terveysneuvontaa ja -valistusta, puhelinneuvontaa sekä ajanvarauskäytäntöjä. Pilotteihin liittyneissä osahankkeissa kehitettiin myös toimintayksiköiden seurantajärjestelmiä, lisäkoulutusta ja Kelan todistus- ja lausuntokäytäntöjä hoitajan vastaanottotyössä sekä laadittiin näyttöön perustuvat hoitosuositukset hoitajavastaanottojen tueksi. Perusterveydenhuollossa sairaanhoitajan päivystysvastaanottokäynnit muodostivat parhaimmillaan 28 % kaikista päivystyskäynneistä ja hoitajavastaanotto-
4 4 käynnit lähes 60 % lääkärien ja hoitajien yhteenlasketuista vastaanottokäynneistä. Lääkäreiden päivystysvastaanottokäynnit vähenivät hoitajavastaanottojen seurauksena 5 15 % edelliseen vuoteen verrattuna ja sairaanhoitajan puhelinpäivystyksen ja -neuvonnan seurauksena % kuukaudessa. Potilasvahinkoja ei ilmoittanut yksikään hanke. Sekä henkilöstön että potilaiden kokemukset työnjaon kehittämisestä olivat pääosin myönteisiä. Piloteista yli puolet aikoi vakiinnuttaa kehitetyt toimintatavat, reilu kolmasosa laajentaa toimintatapaa muihin organisaatioihin tai yksiköihin ja lähes puolet aikoi kehittää toimintatapaa edelleen tai aloittaa uuden työnjakohankkeen. Piloteista yhdeksän ehdotti, että työnjaon uudistamista varten laadittaisiin valtakunnalliset linjaukset, ja seitsemän teki lainsäädännön muutostarpeisiin liittyviä ehdotuksia. Ne koskivat muiden ohella lääkärin erityisten oikeuksien piiriin kuuluvia tehtäviä ja tiettyjen lääkintölaillisten todistusten ja lausuntojen vahvistamista perusterveydenhuollon hoitajavastaanottotyössä. Näissä ehdotuksissa oli pitkälti kyse jo olemassa olevien käytäntöjen virallistamisesta. Pilottien tuloksia ja tekemiä ehdotuksia hyödynnetään työnjaon kehittämistä koskevien valtakunnallisten suositusten laatimisessa, terveysalan koulutuksen kehittämisessä sekä muussa työnjaon kehittämiseen liittyvässä valmistelutyössä. Asiasanat: hankkeet, henkilöstö, hoito, kehittäminen, koulutus, terveydenhuolto, työnjako, uudistaminen
5 5 SAMMANDRAG Eija Hukkanen, Marjukka Vallimies-Patomäki. Samarbete och arbetsfördelning vid tryggande av tillträde till vård. Utredning om pilotprojekt som gäller arbetsfördelning inom det nationella hälso- och sjukvårdsprojektet. Helsingfors s. (Social- och hälsovårdsministeriets rapporter ISSN ; 2005:21) ISBN (inh.), ISBN (PDF) För att verkställa principbeslutet som fattades av statsrådet år 2002 inleddes det nationella projektet för att trygga hälso- och sjukvårdens framtid. I ett av delprojekten inom projektet utvecklas den inbördes arbetsfördelningen mellan olika personalgrupper inom hälso- och sjukvården med syfte att trygga tillträde till vård och tillgång till personal samt reformera handlingssätten. Åren 2003 och 2004 hade delprojektet 31 pilotprojekt om arbetsfördelning vilka genomfördes i 29 organisationer. Vid social- och hälsovårdsministeriet gjordes en utredning om verkställighet av piloterna, reformering av och stöd för arbetsfördelningen samt om ansvarsfördelning när det gäller arbetsfördelning och tilläggsutbildning. Dessutom gav piloterna förslag till fortsatta åtgärder. Resultaten av piloterna samlades med hjälp av en elektronisk enkät i februari 2005 vilken besvarades av 25 organisationer. Mest förflyttades uppgifter från läkare till sjukskötare och hälsovårdare. I 16 piloter ingick yrkesgrupper som fått yrkesinriktad utbildning på andra stadiet och tidigare skolnivå. Utvecklingen av arbetsfördelningen hänförde sig mestadels till sjukskötarens och hälsovårdarens arbete på en mottagning inom primärvården. Den utvidgade arbetsbeskrivningen för sjukskötare och hälsovårdare hade anknytning till utvärdering av vårdbehov, vård och styrning till vård vid plötsliga hälsoproblem på skötarnas mottagning och vid telefonrådgivning samt uppföljning av långtidssjuka. Inom den specialiserade sjukvården utvidgades sjukvårdarens arbetsbeskrivning vid polikliniker för olika specialområden inom medicin, vid åtgärdsenheter, hjärtövervakningsenheter och i intensivvården. Läkarnas uppgifter flyttades även över till fysioterapeuter och röntgenskötare. Inom vissa piloter flyttades sjukvårdarens uppgifter över till primärskötare och närvårdare. Dessa förflyttningar av uppgifterna ägde oftast rum inom primär- och hemmavården. Arbetsfördelningen inom munhälsovården utvecklades inom en munhygienists / tandskötares mottagningsverksamhet, i en tandläkares och munhyngienists / tandskötares teamverksamhet samt genom att utvidga tandskötarnas arbetsbeskrivning. Dessutom effektiviserades hälsorådgivning och hälsoupplysning, telefonrådgivning samt praxis vid tidbokning inom tandvården. I delprojekten som hänförde sig till piloterna utvecklade man även verksamhetsenheternas uppföljningssystem, tilläggsutbildning och FPA:s praxis avseende rättsmedicinska intyg och utlåtanden vid skötarnas mottagningsarbete och utarbetade evidensbaserade vårdrekommendationer till stöd för skötarnas mottagningar.
6 6 Inom primärvården besök vid skötarnas jourmottagningar utgjorde som bäst 28 % av alla jourbesök och besök på skötarnas mottagningar närmare 60 % av läkarnas och skötarnas sammanräknade antal mottagningsbesök. Besök på läkarnas jourmottagningar minskade till följd av skötarnas mottagningar 5 15 % jämfört med föregående år och till följd av skötarnas telefonjour och - rådgivning % i månaden. Inget projekt gjorde anmälan om patientskador. Både personalens och patienternas erfarenheter av att utveckla arbetsfördelningen var huvudsakligen positiva. Av piloterna hade över hälften för avsikt att göra de omformade handlingssätten permanenta, en dryg tredjedel tänkte utvidga handlingssättet till andra organisationer eller enheter och närmare hälften utveckla handlingssättet ytterligare eller påbörja ett nytt arbetsfördelningsprojekt. Nio av piloterna föreslog att man skulle utarbeta riksomfattande riktlinjer för reformering av arbetsfördelningen, bland andra sju gav förslag till ändringar av lagstiftningen som behövdes. Dessa gällde bland andra uppgifter inom ramen för en läkares särskilda rättigheter samt bestyrkande av rättsmedicinska intyg och utlåtanden i skötarnas mottagningsarbete inom primärvården. Det var i stor utsträckning fråga om att auktorisera redan befintlig praxis. Resultaten av piloterna och deras förslag kommer att utnyttjas när man utarbetar riksomfattande rekommendationer avseende utveckling av arbetsfördelning, utveckling av utbildning inom hälsovårdsbranschen samt i annat beredningsarbete med anknytning till utveckling av arbetsfördelning. Nyckelord: arbetsfördelning, hälsovård, personal, projekt, reformering, utveckling, vård
7 7 SUMMARY Eija Hukkanen, Marjukka Vallimies-Patomäki. Co-operation and division of labour in securing access to care. A survey of the pilot projects on labour division carried out within the National Health Care Project. Helsinki pp. (Reports of the Ministry of Social Affairs and Health, Finland, ISSN ; 2005:21) ISBN (print), ISBN (PDF) The National Project for Securing the Future of Health Care was undertaken for implementation of the Government Resolution 2002 regarding the issue. One of its subprojects is assigned to develop the division of labour between different personnel groups in health care with a view to securing access to care and the supply of staff as well as reforming certain operational models. In 2003 and 2004 the subproject encompassed 31 pilot projects on labour division, which were carried out in 29 organisations. The Ministry of Social Affairs and Health has made a study of the implementation of the pilot projects, reform of the division of labour and support for it, as well as of the division of responsibilities and further training associated with the division of labour. In addition, the pilot projects put forward proposals for continued measures. The outcomes of the pilot projects were compiled by means of an electronic questionnaire in February 2005, which was replied by 25 organisations. Most of the tasks within the new division of labour were transferred from doctors to nurses and public health nurses. Professional groups with secondary education or the school level vocational education according to the earlier system were included in 16 pilot projects. Most often the development of the division of labour concerned the consultation work done by nurses and public health nurses within primary health care. The extended job descriptions for nurses and public health nurses covered the assessment of the need for care, giving of care and referring to care in case of acute health problems at visits to nurses reception and in the context of telephone advice, as well as monitoring of long-term patients. Within specialised medical care, nurses job descriptions were extended in outpatient departments for different medical specialties, treatment units, cardiac care units and intensive care. Doctors tasks were also transferred to physiotherapists and radiographers. In some of the pilot projects medical nursing tasks were assigned to practical nurses. Such transfers took most often place in primary health care and home care/nursing. In oral health care the division of labour was developed in regard to oral/dental hygienists reception, the work of teams of dentist and oral/dental hygienist, as well as by expanding the job description of dental assistants. Furthermore, health advice and education, telephone advice and appointment practices in dental care were made more effective. The subprojects linked with the pilot projects also developed the units monitoring systems, further training and the practices regarding the Social Insurance Institution s certificates and statements in nurses
8 8 consultation work, and prepared evidence-based care recommendations in support of the consultation given by nurses. In primary health care, the visits to nurses emergency reception constituted, at their highest, 28 per cent of all emergency visits, and the visits to nurses reception almost 60 per cent of the total visits to physicians and nurses receptions. Emergency visits to physicians were reduced as a result of the nurses reception by 5 to 15 per cent compared to the previous year, and as a result of the nurses emergency service and advice over telephone by per cent a month. None of the projects reported any patient injuries. The experiences of both the staff and patients of the improved labour division were manly positive. More than half of the pilot projects intended to make the developed practices permanent, a good third intended to extend the practice to other organisations or units and almost 50 per cent intended to develop the practice further or to start a new project on improving the division of labour. Nine of the pilot projects proposed preparing national guidelines for a labour division reform, and seven made proposals related to revision of the relevant legislation, including, among others, tasks covered by doctors special rights and confirmation of certain medicolegal certificates and statements at nurses reception in primary health care. These proposals largely deal with making certain already existing practices official. The outcomes of the pilot projects and proposals put forward by them will be made use of in preparing the national recommendations, developing the health care education and in other preparatory work associated with development of the division of labour. Key words: care, development, health care, labour division, personnel, projects, reform, training
9 9 SISÄLLYS TIIVISTELMÄ... 3 SAMMANDRAG... 5 SUMMARY... 7 SISÄLLYS JOHDANTO TYÖNJAON KEHITTÄMISEN LÄHTÖKOHDAT Työnjaon kehittämiseen liittyviä käsitteitä Työnjakoa koskevia selvityksiä ja tutkimuksia Työnjakoa koskeva sääntely ja ohjaus SELVITYKSEN TARKOITUS AINEISTO JA MENETELMÄT TYÖNJAON KEHITTÄMINEN KANSALLISESSA TERVEYSHANKKEESSA Pilottien toimeenpano Pilottien tavoitteet ja taustatekijät Vastuunjaosta sopiminen Työnjaon kehittämisen tukeminen Palkkauksen tarkistaminen TYÖNJAKOON LIITTYVÄ KOULUTUS Osaamiskartoitukset ja koulutussuunnitelmat Toimipaikkakoulutukset Ammatillinen lisäkoulutus TOIMINTATAPOJEN UUDISTAMINEN Tehtäväkuvien laajentaminen Asiakaskontakteissa tapahtuneet muutokset Pilotteihin liittyneitä osahankkeita Muut myönteiset tulokset Työnjakoon liittyvän toiminnan puutteet ja kielteiset kokemukset Työnjakopilottien arviointi PILOTTIEN EHDOTUKSET JATKOTOIMENPITEIKSI Ehdotukset sosiaali- ja terveysministeriölle ja opetus-ministeriölle Ehdotukset sairaanhoitopiireille, kunnille ja kuntayhtymille Ehdotukset koulutusyksiköille Muut ehdotukset POHDINTA... 51
10 Työnjaon kehittämisen suunnittelu ja organisointi Työnjakoon liittyvä lisäkoulutus Toimintatapojen uudistaminen Tulosten arviointi pilottiorganisaatioissa Lopuksi LÄHTEET LIITE LIITE LIITE LIITE LIITE LIITETAULUKOT
11 11 1 JOHDANTO Valtioneuvoston vuonna 2002 tekemässä periaatepäätöksessä terveydenhuollon tulevaisuuden turvaamisesta määriteltiin (1) toimivaa perusterveydenhuoltoa ja ehkäisevää työtä, (2) hoitoon pääsyn ja (3) henkilöstön saatavuuden ja osaamisen turvaamista, (4) toimintojen ja rakenteiden uudistamista sekä (5) terveydenhuollon rahoituksen vahvistamista koskevat toimenpiteet (Sosiaalija terveysministeriö 2002a). Periaatepäätöstä edelsi selvityshenkilöhanke, jonka johtoryhmä teki ehdotukset myös terveydenhuollon eri henkilöstöryhmien työnjaon kehittämisestä (Sosiaali- ja terveysministeriö 2002b). Periaatepäätöksen toimeenpanoa varten käynnistettiin Kansallinen projekti terveydenhuollon tulevaisuuden turvaamiseksi (Kansallinen terveyshanke). Kansallisessa terveyshankkeessa työnjakoa kehitetään Henkilöstöryhmien keskinäinen työnjako terveydenhuollossa osahankkeessa, joka liittyy hoitoon pääsyn ja henkilöstön saatavuuden turvaamiseen sekä toimintojen uudistamiseen. (Sosiaali- ja terveysministeriö 2002b). Vuosina 2003 ja 2004 osahankkeessa oli 31 hanketta, joissa kehitettiin työnjaon uudistamiseen perustuvia perusterveydenhuollon, suun terveydenhuollon ja erikoissairaanhoidon toimintatapoja, muutettiin niihin liittyvää ammattiryhmien välistä vastuunjakoa sekä käynnistettiin uusien toimintatapojen edellyttämää lisäkoulutusta. Tässä selvityksessä näistä hankkeista käytetään käsitettä työnjakopilotti tai pilotti. Henkilöstövoimavarojen ja osaamisen johtaminen ovat nousemassa keskeiseksi kehittämiskohteeksi suomalaisessa ja kansainvälisessä terveyspolitiikassa. Työntekijöiden osaamisen hyödyntäminen ja toimintatapojen kehittäminen työnjakoa uudistamalla ovat keskeisiä näkökulmia myös eduskunnan tulevaisuusvaliokunnan esiselvityksessä terveydenhuollon tulevaisuudesta (Ryynänen ym. 2004) ja Maailman terveysjärjestön WHO:n Human Resources for Health strategioissa (ks. esimerkiksi Henkilöstöryhmien keskinäisen työnjaon uudistamisen lähtökohtana on inhimillisten voimavarojen johtamiseen ja kehittämiseen liittyvä johtajuusteoria, Human Resource Management. Sen tavoitteena on kehittää työympäristöä, ottaa paremmin huomioon työyhteisöiden vuorovaikutukselliset, terveydelliset ja laadulliset seikat sekä henkilöstön oikeanlainen resursointi ja kannustaminen. Terveydenhuollossa on sovellettu 1990-luvun loppupuolelta lähtien liiketaloudesta tuttua strategista henkilöstövoimavarojen johtamista, Strategic Human Resource management, joka korostaa yksilöiden ja yhteisön kokonaisosaamisen huomioon ottamista toiminnan strategian toteuttamisessa. (Ollila 2004, Viitala 2004.) Myös tähän teoriaan liittyvä johtamisen välineenä käytetty tasapainotettu mittari Balanced Score Card, BSC ottaa huomioon henkilöstön ja osaamisen kehittämisen (Kaplan & Norton 1992, Viitala 2004). Tämän selvityksen tarkoituksena on kuvata Kansallisessa terveyshankkeen työnjakopilottien tuloksia. Lisäksi raportoidaan pilottien tekemistä jatkotoimenpide-ehdotuksista ja annetaan esimerkkejä työnjaon uudistamiseen perus-
12 12 tuvista hyvistä käytännöistä. Pilottien tuloksia on tarkoitus hyödyntää työnjaon kehittämistä koskevien valtakunnallisten suositusten laatimisessa ja muussa Kansallisen terveyshankkeen toimeenpanossa. 2 TYÖNJAON KEHITTÄMISEN LÄHTÖKOHDAT 2.1 Työnjaon kehittämiseen liittyviä käsitteitä Henkilöstöryhmien keskinäinen työnjako skill-mix, advanced roles, role changes on taitojen, osaamisen, työntekijöiden ja tehtäväkuvien yhdistämistä tietyssä toiminnassa (Buchan & Calman 2004). Työnjakoa kuvaavia englanninkielisiä käsitteitä on taulukossa 1. Kansalliseen terveyshankkeeseen liittyneessä selvityksessä työnjaolla tarkoitettiin koko yhteisön toiminnan kehittämistä siten, että tehtävät ja toimenpiteet järjestetään tarkoituksenmukaisella tavalla hoidon kokonaisuuden ja eri ammattiryhmien välisen yhteistyön ja työnjaon näkökulmasta (Lindström 2003). Englanninkielisessä kirjallisuudessa käytetään hoitajan laajennettuihin tehtäväkuviin liittyvää yläkäsitettä advanced practice nurse (Buchan & Calman 2004) sekä useita alakäsitteitä nurse practitioner, nurse specialist (Buchan & Calman 2004, Sibbald ym. 2004), nurse consultant (Horrocks ym. 2002) ja nurse-led clinics (Sibbald ym. 2004). Työnjakoa voidaan muuttaa joko saman henkilöstöryhmän kesken tai eri henkilöstöryhmien välillä. Työnjakoa voidaan toteuttaa tehtäviä syventämällä, laajentamalla, delegoimalla tai luomalla uusia tehtäviä. Myös terveydenhuollon eri sektoreiden välillä voidaan toteuttaa työnjakoa. (Buchan & Calman 2004, Sibbald ym ) Taulukko 1. Työnjakoa kuvaavia englanninkielisiä käsitteitä (Buchan & Calman 2004, Sibbald ym. 2004). Englanninkielinen käsite Suomennos Määritelmä Enhancement Parannus, edistäminen, lisääminen, lisäparannus Tietyn henkilöstöryhmän tehtäväkuvan laajentaminen Substitution Korvaaminen Eri henkilöstöryhmien väliset tehtäväsiirrot, ammattiryhmän korvaaminen toisella Delegation Delegointi, valtuuttaminen Tietyn henkilöstöryhmän tehtävien siirto saman ammattiryhmän sisällä Innovation Uutuus, uudistus Uusien tehtäväkuvien luominen Complementary Täydentävä, vaihtoehtoinen Tietyn henkilöstöryhmän tehtävien täydentäminen toisen henkilöstöryhmän tehtävillä Tässä julkaisussa käytetään käsitteitä työnjako, tehtäväkuvan laajentaminen ja tehtäväsiirrot. Työnjaolla tarkoitetaan koko työyhteisön toiminnan kehittämistä siten, että toiminta ja tehtävät järjestetään tarkoituksenmukaisella tavalla
13 13 hoidon kokonaisuuden ja eri ammattiryhmien välisen osaamisen näkökulmasta. Terveydenhuollon eri ammattiryhmien keskinäisen työnjaon kehittäminen koskee (1) lääkäreitä ja terveydenhuollon muita laillistettuja ammattiryhmiä, (2) hammaslääkäreitä ja suun terveydenhuollon muita ammattiryhmiä sekä (3) terveysalan ammattikorkeakoulutuksen tai opistoasteen koulutuksen ja toisen asteen tai muun ammatillisen koulutuksen saaneita. Tehtäväkuvien laajentamisella tarkoitetaan tietyn henkilöstöryhmän toimenkuvan uudistamista laajentamalla tehtäväaluetta ja kehittämällä osaamista. Käsitettä hoitajavastaanotto käytetään kuvaamaan sairaanhoitajan tai terveydenhoitajan vastaanottoa äkillisesti sairastuneille ja pitkäaikaissairaille. Tehtäväsiirroilla tarkoitetaan tietylle henkilöstöryhmälle aiemmin kuuluneiden tehtävien sisällyttämistä myös jonkun toisen henkilöstöryhmän tehtäviin. 2.2 Työnjakoa koskevia selvityksiä ja tutkimuksia Kotimaisten selvitysten ja tutkimusten mukaan työnjaon kehittäminen ja hoitajien tehtäväkuvien laajentaminen on terveydenhuollossa yleistä. Perusterveydenhuoltoa koskeneessa selvityksessä terveyskeskuksista 91 %:ssa oli sairaanhoitajan erityisvastaanottoja tietyille pitkäaikaissairaille potilasryhmille. (Myllymäki & Rintanen 2005.) Neljässä terveyskeskuksessa viidestä oli sairaanhoitajan tai terveydenhoitajan päivystysvastaanotto ja joka neljännessä lääkäri - sairaanhoitaja / terveydenhoitaja -työpari. Perusterveydenhuollossa laajennetut tehtävänkuvat liittyivät sairaanhoitoon ja ehkäisevään työhön (Rimpelä 2004), sairaus- ja seurantavastaanottoihin (Jaatinen ym. 2002, Klaukka ym. 2002, Lindström 2003) sekä puhelinneuvontaan (Jaatinen ym. 2002, Partanen ym. 2004). Yleisimpiä asiointisyitä hoitajavastaanotoilla olivat diabetes, sairausloman tarve ja verenpainetauti (Jaatinen ym. 2002). Yleisimmät hoitajien tekemät diagnoosit olivat flunssa, suolistoinfektiot ja nielutulehdus (Klaukka ym. 2002). Kliinisessä hoitotyössä työskentelevien hoitajien mukaan lääkärien tehtäviä kuten hoidon tarpeen arviointi, laskimokanyylin asettaminen, verensiirrot ja suonen sisäisen lääkityksen aloittaminen on siirretty hoitajille (Niskanen ym. 2004, Partanen ym. 2004). (Liitetaulukko 1.) Kansainvälisen kirjallisuuden mukaan työnjaon tarkoituksena on terveydenhuollon tehokkuuden ja suorituskyvyn lisääminen (Buchan & Calman 2004, Sibbald ym. 2004). Ulkomaisten tutkimusten perusteella sairaanhoitajan laajennetut tehtävänkuvat liittyivät perusterveydenhuollossa sairaus- ja seuranta vastaanottoihin, jatkohoitoon sekä puhelinpalveluun. (Vallimies-Patomäki ym ) Sairaaloissa sairaanhoitajien tehtäväkuvaa oli laajennettu vastasyntyneiden tehohoidossa, sydänvalvontayksikössä, lastentautien perioperatiivisella päivävastaanotolla sekä vammojen ja haavojen hoidossa päivystyksessä. Ruotsissa työnjakoa on kehitetty hoitajien vastaanottotoiminnassa perusterveydenhuollossa, Norjassa hoitajien puhelimitse tekemässä hoidon tarpeen arvioinnissa päivystyksessä ja Islannissa saattohoidossa potilaan kotona. (Lindström
14 ) Norjassa ja Ruotsissa erikoissairaanhoidossa työnjakoa on kehitetty sydämen vajaatoimintapotilaiden hoidossa ja seurannassa sekä Tanskassa ensiavun traumatiimissä. OECD:n raportin mukaan 16 maasta 11:ssä oli käytössä tai kehitteillä hoitajien laajennettuja tehtäväkuvia ja kahdeksassa maassa hoitajilla oli rajattu lääkkeenmääräämisoikeus (taulukko 2) (Buchan & Calman 2004). Potilaat olivat yleensä vähintään yhtä tyytyväisiä hoitajavastaanottoon kuin lääkärivastaanottoon (Buchan & Calman 2004, Horrocks ym. 2002, Sibbald ym. 2004, Vallimies-Patomäki ym. 2003). Ulkomaisten tutkimusten mukaan sairaanhoitajien laajennettuihin tehtäväkuviin liittyvä lisäkoulutus vaihtelee viikosta pituisesta aina tutkintoon johtavaan koulutukseen (Vallimies-Patomäki ym. 2003). Kansainvälinen sairaanhoitajajärjestö, International Council of Nurses suosittelee, että hoitajan laajennettuihin tehtäväkuviin liittyvä koulutus on maisteritasoista (http://icn.ch/networks_ap.htm). Työnjaon taloudellisten vaikutusten arviointi on puutteellista (Buchan & Calman 2004, Richardson 1999, Sibbald ym. 2004). Kustannustehokkuuden arvioinnin heikkouksia ovat pienet otokset, satunnaistamisen puute, puutteelliset tuotosmittaukset ja rajalliset seurantajaksot (Richardson 1999). (Liitetaulukko 2.) Taulukko 2. Sairaanhoitajan uudistuneet tehtäväkuvat OECD raportin mukaan (Buchan & Calman 2004). Sairaanhoitajan tehtäväkuva N = 16 Lukumäärä Maat Laajennettu tehtäväkuva 11 Australia, Uusi-Seelanti, Kanada, USA, Korea, Englanti, Irlanti, Ruotsi; Espanja, Hollanti, Slovakia Asiantuntijasairaanhoitaja, Nurse Practitioner 6 Australia, Uusi-Seelanti, Kanada, USA, Korea, Englanti, Rajattu lääkkeenmääräämisoikeus 8 Australia, Uusi-Seelanti, Kanada, USA, Korea, Englanti, Ruotsi, Espanja Oikeus lähettää jatkohoitoon 8 Australia, Uusi-Seelanti, Kanada, USA, Korea, Englanti, Irlanti, Espanja 2.3 Työnjakoa koskeva sääntely ja ohjaus Terveydenhuollon ammattihenkilöitä koskeva lainsäädäntö Terveydenhuollon ammattihenkilöiden tehtäviä käsitellään useissa eri laeissa ja asetuksissa (liitetaulukko 3). Laissa terveydenhuollon ammattihenkilöistä (559/1994, myöhemmin ammattihenkilölaki) määritellään terveydenhuollon ammattihenkilöt. Lain 2 :n mukaan laillistetut, luvan saaneet tai nimikesuojatut ammattihenkilöt voivat toimia koulutuksensa, kokemuksensa ja ammattitaitonsa mukaisesti toistensa tehtävissä silloin, kun se on perusteltua työjärjestelyjen ja terveyspalvelujen tuottamisen kannalta.
15 15 Hoitoon pääsyä ja hoidon tarpeen arviointia koskevat uudet säännökset tulivat voimaan (Laki kansanterveyslain muuttamisesta 855/2004, Laki erikoissairaanhoitolain muuttamisesta 856/2004, Laki potilaan asemasta ja oikeuksista annetun lain muuttamisesta 857/2004, valtioneuvoston asetus 1019/2004). Uusien säännösten mukaan terveydenhuollon ammattihenkilön tulee tehdä hoidon tarpeen arviointi viimeistään kolmantena arkipäivänä potilaan yhteydenotosta terveyskeskukseen, jollei arviota ole voitu tehdä ensimmäisen yhteydenoton aikana. Terveydenhuollon ammattihenkilö, jolla on asianmukainen koulutus, kokemus sekä yhteys hoitoa antavaan työyksikköön ja käytettävissä potilasasiakirjat, voi tehdä hoidon tarpeen arvioimisen. Hoidon tarpeen arviointi voidaan tehdä vastaanottokäynnin yhteydessä tai puhelinpalveluna perustuen potilaan antamiin esitietoihin. Merkinnät hoito-ohjeesta ja toimenpide-ehdotuksesta tehdään potilasasiakirjoihin. Tämä koskee myös puhelinneuvontaa. Potilaalle on ilmoitettava hoitoon pääsyn ajankohta. Erikoissairaanhoidossa hoidon tarpeen arviointi on aloitettava kolmen viikon kuluessa lähetteen saapumisesta. Hoidosta ja tutkimuksesta päättäminen on ammattihenkilölain mukaan lääkärien ja hammaslääkärien erityisoikeus. Ammattihenkilölain, kansanterveyslain ja erikoissairaanhoitolain mukaan laillistetut lääkärit ja hammaslääkärit päättävät potilaan lääketieteellisestä tai hammaslääketieteellisestä tutkimuksesta, taudinmäärityksestä ja siihen liittyvästä hoidosta, hoitopaikasta ja kotiuttamisesta. Muita lakeja, joiden mukaan lääkärit päättävät hoidosta ja tutkimuksesta ovat esimerkiksi mielenterveyslaki (1116/1990), tartuntatautilaki (583/1986), laki raskauden keskeyttämisestä (239/1970) ja steriloimislaki (283/1970) sekä sosiaali- ja terveysministeriön asetus säteilyn lääketieteellisestä käytöstä (423/2000). Myös lääkkeiden määrääminen on lääkäreiden ja hammaslääkäreiden erityisoikeus. Ammattihenkilölain (22 ) ja lääkkeen määräämistä koskevan sosiaalija terveysministeriön asetuksen (726/2003, 3, 4 ) mukaan lääkäreillä ja hammaslääkäreillä on oikeus määrätä apteekista lääkkeitä. Lääkelaissa (395/1987, 57b ) käsitellään apteekin velvollisuutta lääkärin tai hammaslääkärin lääkemääräykseen perustuvan lääkkeen vaihtamista halvempaan. Ammattihenkilölaissa (23 ) käsitellään myös lääkäreiden oikeutta lääkintölaillisten todistusten antamiseen ja lausuntojen vahvistamiseen. Kyseessä ei ole lääkäreiden erityisoikeus vaan vahvistamisvelvollisuus. Toimenpiteiden suorittamista koskevia säännöksiä on useissa eri laeissa. Yleensä toimenpiteiden suorittajaksi määritellään lääkäri, tai toimenpidettä valvoo lääkäri. Hoitohenkilöstö voi suorittaa itsenäisesti lääkärin antamien ohjeiden mukaan joitakin terveydenhuollon tehtäviä. Säteilyn lääketieteellistä käyttöä koskevan sosiaali- ja terveysministeriön asetuksen mukaan röntgenhoitaja voi itsenäisesti suorittaa (25 ) lääkärin kirjoittaman lähetteen (13 ) mukaisen toimenpiteen. Vain hammasröntgen kuvauksiin ammatillisen koulutuksen saanut voi ottaa hammasröntgen kuvia lääkärin ohjeiden mukaan. Laki
16 16 terveydenhuollon laitteista ja tarvikkeista (1505/1994) määrittelee, että terveydenhuollon laitetta tai tarviketta käyttävällä henkilöllä on oltava käytön vaatima riittävä koulutus ja kokemus. Lääkäreiden ja muiden terveydenhuollon ammattihenkilöiden tehtävistä säädetään myös tartuntatautilaissa, tartuntatautiasetuksessa (786/1986), laissa raskauden keskeyttämisestä, sairausvakuutuslaissa (1224/2004) ja steriloimislaissa. Koulutusta koskeva lainsäädäntö Sairaanhoitajien ja terveydenhoitajien laajennettuja tehtäväkuvia varten ei ole tällä hetkellä valtakunnallisia, yhtenäisiä lisäkoulutusohjelmia. Ammattikorkeakoululain (351/2003, 17 ) mukaan ammattikorkeakoulussa annetaan sille määrätyn koulutustehtävän rajoissa korkeakoulututkintoon johtavaa opetusta, ammatillisia erikoistumisopintoja ja muuta aikuiskoulutusta sekä avointa ammattikorkeakouluopetusta. Ammattikorkeakoulussa voidaan suorittaa ammattikorkeakoulututkintoja ja ylempiä ammattikorkeakoulututkintoja (Laki ammattikorkeakoululain muuttamisesta 411/2005, 18 ), jotka vakinaistettiin vuoden 2005 elokuussa. Tällä uudistuksella haluttiin turvata ammattikorkeakoulututkinnon suorittaneiden mahdollisuus työelämässä saavutetun kokemuksen jälkeen syventää omaa ammatillista osaamistaan jatkamalla opintoja ja suorittamalla ylempi ammattikorkeakoulututkinto. Ammatilliset erikoistumisopinnot ovat ammattikorkeakoulututkintoon pohjautuvia laajoja täydennyskoulutusohjelmia (Valtioneuvoston asetus ammattikorkeakouluista annetun valtioneuvoston asetuksen muuttamisesta 423/2005, 12 ). Ne jäävät palvelemaan työelämän kannalta merkittäviä täydennyskoulutustarpeita mutta eivät johda tutkintoon. Ylempää ammattikorkeakoulututkintoa suoritettaessa ammattikorkeakoulut voivat kuitenkin päätöksellään hyväksilukea opiskelijan suorittamia erikoistumisopintoja. Aiemman opistoasteen koulutuksen saaneilla on edelleen mahdollisuus suorittaa ammatillisia erikoistumisopintoja (Asetus korkeakoulututkintojen järjestelmästä 464/1998, 12 ). Ylempään ammattikorkeakoulututkintoon johtaviin opintoihin voidaan ottaa opiskelijaksi henkilö, joka on suorittanut soveltuvan ammattikorkeakoulututkinnon tai muun soveltuvan korkeakoulututkinnon ja jolla on vähintään kolmen vuoden työkokemus asianomaiselta alalta. Näin ollen opistoasteen tutkinnon suorittaneet eivät ole suoraan kelpoisia ylempään ammattikorkeakoulututkintoon johtavaan koulutukseen, vaan heiltä edellytetään tutkinnon päivittämistä ammattikorkeakoulututkinnoksi. Kansanterveyslakiin (66/1972) ja erikoissairaanhoitolakiin (1062/1989) lisätyt säännökset sekä sosiaali- ja terveysministeriön asetus terveydenhuollon henkilöstön täydennyskoulutuksesta (1194/2003) tulivat voimaan Niillä täsmennettiin terveydenhuollon työnantajan ja työntekijän täydennyskoulutukseen liittyviä velvoitteita. Lisäksi sosiaali- ja terveysministeriö antoi täydennyskoulutuksen suunnittelua, toteutusta, seurantaa ja arviointi koskevat suositukset (Sosiaali- ja terveysministeriö 2004). Näitä säännöksiä ja suosituksia
17 17 sovelletaan myös laajennuttujen tehtäväkuvien edellyttämän osaamisen arviointiin ja kehittämiseen. Kunnallinen virka- ja työehtosopimus ja yksityisen terveyspalvelualan työehtosopimus Vuosia koskevan Kunnallisen virka- ja työehtosopimuksen (KVTES) palkkausluvun 5 1. momentin soveltamisohjeen mukaan tehtävien vaativuutta arvioitaessa otetaan huomioon työn edellyttämä osaaminen, työn vaatimukset ja vastuu sekä työn edellyttämät yhteistyötaidot ja työolosuhteet. KVTES:n liitteen 3. mukaan työnantajan on perusteltua huomioida palkkahinnoittelussa terveydenhuollon asiantuntijatehtävät, työnantajan edellyttämät lisäpätevyydet, -tehtävät ja vastuut, vaativammat tehtävät tai toimintojen uudelleenjärjestelyt ja tehtäväjaon muutokset. KVTES:n viidennen luvun sairauslomaa käsittelevän kohdan 2. momentin soveltamisohjeen mukaan terveydenhoitajan tai sairaanhoitajan antama todistus voi olla muu luotettava tapa osoittaa työkyvyttömyys enintään viisi päivää tai toimivaltaisen viranomaisen päätöksen perusteella tätä pitemmänkin työkyvyttömyyden osalta, jollei sairausloman myöntäjä katso lääkärin todistuksen esittämistä näissäkin tapauksissa erityisestä syystä tarpeelliseksi. Saman luvun 3. momentin mukaan hammassairauksissa työkyvyttömyys ja hoidon kiireellisyys osoitetaan hammaslääkärin antamalla todistuksella.
18 18 3 SELVITYKSEN TARKOITUS Tämän selvityksen tarkoituksena on kuvata Kansallisessa terveyshankkeen Henkilöstöryhmien keskinäinen työnjako terveydenhuollossa osahankkeen pilottien tuloksia. Tavoitteena on tuottaa tietoa työnjaon ja terveysalan koulutuksen kehittämiseen. Lisäksi tavoitteena on antaa esimerkkejä työnjaon uudistamiseen perustuvista hyvistä käytännöistä. Pilottien esittämiä jatkotoimenpide-ehdotuksia hyödynnetään työnjaon kehittämistä koskevien valtakunnallisten suositusten laatimisessa sekä toimintaa tukevien päätösten valmistelussa terveydenhuollon tulevaisuuden turvaamiseksi. Selvityksellä etsittiin vastauksia seuraaviin kysymyksiin: Miten työnjakopilotit toimeenpantiin, vastuunjaosta sovittiin ja kehittämistä tuettiin? Miten työnjakoon liittyvää lisäkoulutusta kehitettiin? Miten toimintatapoja uudistettiin, ja millaisia tuloksia saatiin? Millaisia jatkotoimenpide-ehdotuksia piloteissa tehtiin?
19 19 4 AINEISTO JA MENETELMÄT Kansallisen terveyshankkeen Eri henkilöstöryhmien keskinäinen työnjako osahankkeessa oli yhteensä 31 pilottia, jotka toteutettiin 29 pilottiorganisaatiossa. Vuoden 2004 piloteista kaksi oli jatkoa edelliselle vuodelle. Sosiaali- ja terveysministeriö valitsi työnjakopilotit hankehakemusten perusteella vuosina 2003 ja 2004 ministeriöltä ja lääninhallituksilta hankerahoitusta saaneista hankkeista. Sosiaali- ja terveysministeriö kokosi pilottien tulokset helmikuussa 2005 tehdyllä sähköisellä kyselylomakkeella (liite 5). Uusintakyselyt lähetettiin maaliskuussa ja huhtikuussa. Lomake laadittiin ministeriössä aikaisempaa kirjallisuutta hyödyntäen. Lomake koostui strukturoiduista, puolistrukturoiduista ja avoimista kysymyksistä. Vastaukset saatiin 25 pilottiorganisaatiolta. Näiden pilottien kuvaukset ovat liitetaulukossa 7. Pilottiorganisaatiosta neljä ei pystynyt vastaamaan kyselyyn, koska hanke oli vasta alussa. Sähköiseen kyselyyn annettujen vastausten lisäksi huomioitiin myös muuta piloteilta saatua materiaalia. Aineisto analysoitiin sisällön analyysilla. Siinä käytettiin sekä induktiivista että deduktiivista menetelmää. Deduktiivisessa analyysissa hyödynnettiin aikaisempaa kirjallisuutta. Kaikkien pilottiorganisaatioiden vastaukset käsiteltiin jokaisen kysymyksen osalta erikseen. Aineistosta poimittiin pelkistetyt ilmaukset, jotka ryhmiteltiin. Näin esiin nousseet ilmaukset ryhmiteltiin alakategorioiksi. (Kyngäs & Vanhanen 1999, Tuomi & Sarajärvi 2002.) Samansisältöiset alakategoriat yhdistettiin yläkategorioiksi. Yläkategorioiksi muodostuivat: (1) työnjaon kehittäminen kansallisessa terveyshankkeessa, (2) työnjakoon liittyvä koulutus, (3) toimintatapojen uudistaminen ja (4) pilottien ehdotukset jatkotoimenpiteiksi. Lisäksi laskettiin vastausvaihtoehtojen esiintyvyyttä. Määrälliset tulokset esitetään lukumäärinä ja suhteellisina osuuksina kuhunkin kysymykseen vastanneiden kokonaislukumäärästä. Vastanneiden kokonaismäärä ilmoitetaan taulukoissa (N).
20 20 5 TYÖNJAON KEHITTÄMINEN KANSALLISESSA TERVEYSHANKKEESSA 5.1 Pilottien toimeenpano Piloteista 13 oli osa laajempaa hankekokonaisuutta. Yleisimmin pilotit liittyivät perusterveydenhuoltoon. Erikoissairaanhoitoon liittyi 12 pilottia. Niistä yhdeksän koski myös perusterveydenhuoltoa. Suun terveydenhuollon hankkeita oli viisi. Lisäksi ehkäisevää suun terveydenhuoltoa kehitettiin yhdessä kotihoidon pilotissa. Puhelinpäivystystä ja -neuvontaa koskeneet kaksi pilottia liittyivät jokaiseen terveydenhuollon sektoriin, myös suun terveydenhuoltoon. Muita piloteissa mukana olleita tahoja olivat Kelan aluetoimisto, yksityiset palveluntuottajat ja potilasjärjestöt sekä palo- ja pelastuslaitos. (Taulukko 3.) Taulukko 3. Pilotteihin liittyneet sektorit ja tahot Terveydenhuollon sektori Lukumäärä N = 25 Perusterveydenhuolto 18 Suun terveydenhuolto 8 Erikoissairaanhoito 12 Sosiaalitoimi 6 Muut: 3 Kelan etuus-, todistus- ja lausuntokäytännöt Yksityiset palveluntuottajat ja potilasjärjestöt Palo- ja pelastuslaitos Pilottiorganisaatiot muodostuivat ohjausryhmästä, projektiryhmästä sekä valmistelu- tai toteutusryhmästä. Ohjausryhmä oli perustettu 16 pilottiin. Ohjausryhmät muodostettiin organisaatioiden ylimmistä johtohenkilöistä. Ohjausryhmän tehtävänä oli projektin koordinointi, seuranta ja arviointi. Projektiryhmän muodostivat projektipäällikkö tai -vastaava sekä mukana olleiden ammattiryhmien ja työyksiköiden edustajat. Valmistelusta ja toteutuksesta vastasi projektiin osallistunut henkilöstö. Yhdeksän pilottia ei nimennyt ohjausryhmää. Niistä seitsemässä oli moniammatillinen projektiryhmä, joka vastasi seurannasta ja toteutuksesta. Yksi pilotti oli yhden henkilön organisoima. Yhdessä pilotissa ei ollut varsinaista pilottiorganisaatiota, mutta pilotti liittyy Maailman terveysjärjestön WHO:n Euroopan aluetoimiston eurooppalaiseen hankkeeseen. Pilottien liittymistä toiminnan strategiseen suunnitteluun ja kehittämiseen arvioitiin BSC mallin perusteella. Vastausten mukaan arvioitiin, että piloteista seitsemän huomioi kaikki neljä BSC-mallin näkökulmaa toiminnan strategisessa suunnittelussa ja kehittämisessä. Taloudellisen näkökulman huomiointi oli vähäisintä. (Taulukko 4.)